Παρίσης Καλλιγκάτσης

Ο Παρίσης  Καλλιγκάτσης του Χρήστου (και Καλιγκάτσης, 1896-1979) ήταν Έλληνας δικηγόρος και πολιτικός, ο οποίος υπηρέτησε ως βουλευτής Πέλλας και ως υφυπουργός. Ήταν παντρεμένος με τη Χρυσούλα Καλλιγκάτση και είχαν μία κόρη, τη Σίσυ.

 Σταδιοδρομία 
Σπούδασε νομικά και εργάστηκε ως δικηγόρος. Εξελέγη για πρώτη φορά βουλευτής Εδέσσης το 1928, επανεξελέγη βουλευτής Πέλλης το 1932 και Εδέσσης το 1933 με το Κόμμα Φιλελευθέρων.Μητρώο πληρεξουσίων, γερουσιαστών και βουλευτών 1822-1935, Αθήνα 1986, Βουλή των Ελλήνων, σελ. 111 (αριθμ. 589) Εξελέγη επίσης βουλευτής Πέλλης στις εκλογές του 1936. Μεταπολεμικά εξελέγη βουλευτής Πέλλας  στις εκλογές του 1946 με το Κόμμα Φιλελευθέρων και στη συνέχεια με την ΕΡΕ το 1958. Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977 (σελ. 68, αρ. 404).
Ο Παρίσης Καλιγκάτσης υπηρέτησε ως υφυπουργός στις κυβερνήσεις Πλαστήρα και Βούλγαρη. Στην κυβέρνηση Πλαστήρα διορίστηκε υφυπουργός Γενικός Διοικητής Δυτικής Μακεδονίας στις 7 Μαρτίου 1945. Στην κυβέρνηση Βούλγαρη παρέμεινε υφυπουργός ως την παραίτησή του, στις 11 Ιουνίου 1945.

Πέθανε στην Αθήνα στις 14 Ιουνίου 1979 και κηδεύτηκε την επομένη από το Πρώτο Νεκροταφείο.Μακεδονία, φύλλο 15ης Ιουνίου 1979, σελ. 12 (μέσω ΕΒΕ)

 Παραπομπές 

Κατηγορία:Έλληνες υφυπουργοί Γενικοί Διοικητές Δυτικής Μακεδονίας
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Βουλευτές Πέλλας
Κατηγορία:Βουλευτές Έδεσσας
Κατηγορία:Βουλευτές εκλεγμένοι με την ΕΡΕ